Þessi dvalarstaður hinna dauðu heitir Hel á norrænum málum , Infernus á latínu , Hades á grísku og Sheol á hebresku . Þetta er byggt á nokkrum ritningarstöðum . Má þar nefna Postulasöguna 2:27 þar sem segir : ” Því að ekki munt þú skilja sálu mína eftir í helju og eigi láta þinn heilaga verða rotnun að bráð " . Og einnig 1 Pét . 3:19 - 20 : " Kristur dó fyrir syndir í eitt skipti fyrir öll , réttlátur fyrir rangláta , til þess að geta leitt ykkur til Guðs . Hann var deyddur að líkamanum til en lifandi ger í anda . Þannig steig hann niður til andanna í varðhaldi og prédikaði fyrir þeim " . Nánari túlkun á þessari kenningu er að á þegar við deyjum vöknum við í nýrri tilvist öll á sama augnarbliki . Þó að hel sé ekki sama og Helvíti , eða Gehenna á hebresku , það er , ekki staður hinna fordæmdu , þá segir ein túlkun þessarar greinar játningarinnar að Jesús Kristur hafi stigið inn í Helvíti til að sigra þar hið illa og frelsa undan valdi þess allar dæmdar sálir sem vildu þiggja fyrirgefningu Drottins . Þangað stígur Kristur NIÐUR . Yfir henni er himnaríki eins og kristalhvelfing . Þangað stígur Kristur síðar UPP . Seinna þróuðu menn hugmyndina um 7 víti undir jörðinni og sjö himna yfir . Allt eru þetta auðvitað táknmyndir síns tíma sem merkja aðra tilvist sem fátæk orð okkar ná ekki yfir .